stanford-oval/wikipedia huggingface dataset:
Lepidobotryaceae
Tuntomerkit

Heimon kasvit ovat puita, joiden puu on fluoresoivaa. Lehdet sijaitsevat kahdessa rivissä, ja lapa niveltyy ruotiin. Lapa on yksinkertainen, ehytlaitainen, ja sen tyvessä on yksi pitkä korvakkeentapainen stipelli, varsinaiset korvakkeet ovat harvinaisia. Kukat ovat yksineuvoisia ja kasvit kaksikotisia, hede- ja emikasvit ovat erikseen. Kukinto on terminaalinen ja tiheä; usein kukinto näyttää sijaitsevan lehteä vastapäätä, sillä se joutuu sivuun lehtihangasta rotevan hankaverson takia. Kukat ovat pieniä. Verhiö ja teriö ovat samankokoisia ja erilehtisiä. Heteitä on kymmenen ja ne ovat pituudeltaan kahdenlaisia, tyveltään yhtyneitä ja sijaitsevat kahdessa kiehkurassa: pidemmät kohdakkain terälehtien kanssa, lyhyemmät verholehtien kanssa. Mesiäinen sijaitsee hedetorven sisäpuolella. Kaksi tai kolme yhteenkasvanutta emilehteä muodostaa sikiäimen; vartalot ovat joko toisistaan enemmän tai vähemmän erillään ja luotit pallomaisia tai vartalo on lyhyt ja luotti liuskainen. Siemenaiheita on kaksi kussakin emilehdessä kärki-istukassa. Hedelmä on liiteluomainen kota, jonka sisäkerros eli endokarppi on erillinen; kodan keskipylväs on pysyvä. Siemenet ovat vaipallisia.
Lehden ja kannan välinen nivel ja korvakemainen stipelli lavan tyvellä viittaavat siihen, että näennäisesti yksinkertaiset lehdet ovat todellisuudessa yksilehdykkäisiä; lehti on ollut alun perin kerrannainen, mutta on sitten surkastunut niin, että vain yksi lehdykkä on jäänyt jäljelle.
Levinneisyys

Heimon lajit ovat levinneet sekä Afrikkaan että Amerikkaan. Lepidobotrys staudtii kasvaa Kongossa ja Ruptiliocarpon caracolito hajanaisesti Keski-Amerikasta Peruun ulottuvalla alueella.
Luokittelu

Heimo kuuluu Celastrales-lahkoon kelaskasvien (Celastraceae) ollessa lahkon toinen heimo. Heimossa on kaksi lajia, jotka on mainittu edellä. Ainakin lajilla Ruptiliocarpon caracolito on spirotriterpenoidi-yhdisteitä, mikä on ainutlaatuista koppisiemenisillä. Aikaisemmin heimoa, tai ainakin Lepidobotrys-sukua, on pidetty käenkaalikasvien (Oxalidaceae) sukulaisena (sekä Cronquist 1981 että Takhtajan 1997).
Aiheesta muualla

kuvia: http://www.plantsystematics.org/cgi-bin/dol/dol_terminal.pl?taxon_name=Lepidobotryaceae&rank=family
Taivutus (kielioppi)

Taivutus tarkoittaa kieliopissa sanan muokkaamista tai merkitsemistä ilmaisemaan kieliopillista tietoa kuten sijaa, sukua, aikamuotoa, lukua ja persoonaa. Kielet, joissa esiintyy paljon taivutusta, luokitellaan synteettisiksi kieliksi.
Esimerkiksi suomen kielessä taivutettavan sanan vartalon loppuun tulee taivutuspäätteitä eli suffikseja. Nominatiivi kissa taipuu genetiiviin kissan − sanan loppuun lisätään -n-pääte. Lisäksi sanan vartalossa voi tapahtua astevaihtelua: nominativi kakku taipuu genetiiviin kakun - toinen k katoaa keskeltä sanaa.
Kielen sanat ryhmitellään usein taivutusluokkiin sen mukaan, millaisia päätteitä taivutuksessa käytetään ja millaisia muutoksia taivutus aiheuttaa sanan muotoon. Latinan kieliopissa nominien taivutusluokkia kutsutaan deklinaatioiksi ja verbien taivutusluokkia konjugaatioiksi. Sama termistö on periytynyt monien muidenkin kielten kielioppeihin.
The Group for Contemporary Music

The Group for Contemporary Music on Harvey Sollbergerin ja Charles Wuorisen vuonna 1962 perustama uuteen taidemusiikkiin erikoistunut yhtye. Se sai vuonna 1985 kunniamaininnan Yhdysvaltain taide- ja kirjallisuusakatemialta ja -instituutilta. Yhtyeen alaa ovat sekä jo vakiintuneet modernit teokset että uusien lahjakkuuksien töiden tulokset. Kokoonpanon julkaisuihin lukeutuvat Naxos-levymerkillä ilmestyneet Jacob Druckmanin, Morton Feldmanin, Roger Sessionsin ja Charles Wuorisen teosten levytykset.
Aiheesta muualla

AllMusic: The Group for Contemporary Music (englanniksi)
Lehmilampi (Viitasaari)

| Lehmilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  62°57′52″N, 26°16′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Matolampeen 
Järvinumero:  14.716.1.003
Mittaustietoja
Pinnankorkeus:  132,7 m  
Pituus:  150 m  
Leveys:  130 m  
Rantaviiva:  0,43 km  
Pinta-ala:  1,15 ha  
Saaria:  ei saaria 
 fiLehmilampi 
Lehmilampi  on Keski-Suomessa Viitasaarella  Kakolan lähellä sijaitseva lampi.
Maantietoa

Lampi on 150 metriä pitkä, 130 metriä leveä, ja sen pinta-ala on 1,2 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Ahvenisojan valuma-alueeseen (14.716) se kuuluu. Lammen vedenpinnan korkeus on 132,7 metriä mpy.
Taivutusmomentti

Taivutusmomentti (tunnus Mt) on lujuusopissa käytettävä suure, joka kuvaa ulkoisen voiman kappaleeseen tuottamaa sisäistä momenttijakaumaa. Esimerkiksi teknisessä taivutusteoriassa palkin taivutusmomentti  M_{z} määritellään yhtälöllä
jossa  A on poikkileikkauspinta,  \sigma _{x} on palkin pituusakselin suuntainen normaalijännitys ja  y on kuormituksen suuntainen koordinaatti, joka on nolla keskiviivan kohdalla. Taivutusmomentin yksikkö on newtonmetri (Nm).
Taivutusmomentille on monissa malleissa johdettavissa differentiaaliyhtälömuotoinen lauseke, jonka avulla reunaehdot voidaan tuoda mukaan tehtävään. Esimerkiksi palkin tapauksessa taivutusmomentille voidaan johtaa yhtälö
jossa  M(x) on taivutusmomentti pituuskoordinaatin  x funktiona,  v(x) on taipumaviiva,  E on materiaalin kimmokerroin ja  I on palkin jäyhyysmomentti.
The Voice of the Sparrow: The Very Best of Édith Piaf

| The Voice of the Sparrow: The Very Best of Edith Piaf Edith Piaf |
| --- | --- | --- |

The Voice of the Sparrow: The Very Best of Edith Piaf
Kokoelmalevyn tiedot
 Julkaistu: 1. tammikuuta 1991
 Formaatti: CD-levy
 Tyylilaji: chanson
 Levy-yhtiö: Capitol Records, Inc
The Voice of the Sparrow: The Very Best of Edith Piaf on Edith Piafin kokoelma-albumi, joka on tehty hänen kuolemansa jälkeen. Albumilla on Piafin tunnetuimpia kappaleita.
Kappaleet

La vie l'amour
La Vie en rose
Milord
Comme moi
Le vieux piano
Polichinelle
Toujours aimer
L'effet que tu me fais
Mon manège à moi
Mon dieu
Hymne à l’amour
T'es beau, tu sais
Bravo pour le clown
C'est l'amour
Non, je ne regrette rien
Avant nous
La goualante du pauvre Jean
Tom Jefferson Terral

Tom Jefferson Terral vuonna 1925.
Thomas Jefferson "Thomas" Terral (21. joulukuuta 1882 Union Parish, Louisiana – 9. maaliskuuta 1946) oli yhdysvaltalainen demokraattisen puolueen poliitikko, joka toimi Arkansas'n 27. kuvernöörinä vuosina 1925–1927. Terral pyrki jatkokaudelle, mutta häntä ei valittu uudelleen, minkä jälkeen Terral vetäytyi politiikasta. Häntä edelsi kuvernöörinä Thomas Chipman McRae ja seurasi John Ellis Martineau.
Teemu Tolonen

Teemu Tolonen (31. heinäkuuta 1979) on suomalainen lentopalloilija. Hän on kaksinkertainen suomenmestari beach volleyssa kausilta 2002 sekä 2005.  Lentopalloa hän on pelannut SM-liigassa Hurrikaanin lisäksi Korson Vedossa, sekä Valkeakosken Isku-Veikoissa.
Hänen paras sijoitus FIVB Satelliten maailmankiertueella on viides sija kesältä 2005.
Henkilötiedot

Nimi - Teemu Tolonen
Syntymäaika - 31.07.1979
Pituus - 192cm
Paino - 82kg
Ulottuvuus - 345cm
Saavutukset > Beach volley

Suomenmestaruus 2002, 2005
SM-hopea 2004
Useita SM-kiertueen osakilpailuvoittoja
Lamminmäenlampi (Uurainen)

| Lamminmäenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°27′28″N, 25°22′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskuoja:  oja Tehloon 
Järvinumero:  14.653.1.006
Mittaustietoja
Pinnankorkeus:  164,3 m  
Pituus:  360 m  
Leveys:  200 m  
Rantaviiva:  0,993 km  
Pinta-ala:  5,409 ha  
Tilavuus:  0.000096 km³ 
Keskisyvyys:  1,77 m  
Suurin syvyys:  4,3 m  
Saaria:  ei saaria 
 fiLamminmäenlampi 
Lamminmäenlampi  on Keski-Suomessa Uuraisissa  Tehlon lähellä sijaitseva lampi.
Maantietoa

Lampi on 360 metriä pitkä, 200 metriä leveä, ja sen pinta-ala on 5,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 95 800 kuutiometriä. Sen keskisyvyys on 1,8 metriä ja suurin syvyys on 4,3 metriä. Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Kyynämöisen–Sääkspään alueeseen (14.653) se kuuluu. Lammen vedenpinnan korkeus on 164,3 metriä mpy.
Lierikypärä

Lierikypärä rengaspanssarihupun kanssa käytettynä
Lierikypärä (ransk. chapel-de-fer ja saks. Eisenhut, "rautahattu"; engl. kettle hat, "kattilahattu" tai war hat, "sotahattu") on keskiajalla ja uudella ajalla käytössä ollut kypärämalli. Nimensä mukaisesti lierikypärä on tehty raudasta tai teräksestä leveälierisen, yleensä pyöreäkupuisen hatun muotoon.
Valmistus ja käyttö

Lierikypäriä esiintyy joissain karolingiajalta olevissa kuvissa, mutta ne nähtävästi hävisivät pian käytöstä. 1100-luvun lopulla, samaan aikaan kuin umpikypärät kehittyivät, lierikypärät palasivat käyttöön Länsi-Euroopassa. Joidenkin kuvalähteiden perusteella sitä käytettiin tuolloin myös Bysantissa ja on arveltu että se olisi alkujaan bysanttilainen keksintö.[lähde? ]
Varhaiset lierikypärät tehtiin spangenhelm-tapaan eli niittaamalla kolmiomaisia metallipaloja ristikkäisiin tukivanteisiin, joihin oli liitetty myös lieri. Myöhemmin kypärät alettiin takoa yhdestä rautalevystä. Yksinkertaisen rakenteensa ansiosta sen valmistaminen ei vaatinut suurta taitoa eikä paljoa työtä, ja se olikin suhteellisen edullinen. Lierikypäriä käyttivät enimmäkseen jalkaväki, mutta myös ratsuväki ja jopa ritarit käyttivät niitä ajoittain. Avoimena kypäränä lierikypärä ei suojannut kasvoja, mutta ei myöskään haitannut näkemistä eikä kuulemista, eikä se ollut yhtä kuuma kuin suljetut kypärämallit.
Leveä lieri tarjosi hyvän suojan ylhäältä tulevia uhkia, kuten ratsastajan miekkaa, muurilta pudotettuja kiviä tai kaukaa kaaressa ammuttuja nuolia vastaan. Se tarjosi myös suojaa auringolta ja sateelta. Kypärää voitiin käyttää sellaisenaan tai rengaspanssarista tehdyn hupun, myöhemmin myös kaulaa ja kasvoja suojaavien panssarilevyjen kanssa (gorget, bevor).[lähde? ]
Euroopan ulkopuolella lierikypäriä käytettiin ainakin Itä- ja Kaakkois-Aasiassa, etenkin Burmassa, Laosissa ja Thaimaassa. Japanilaiset ashigaru-sotilaat käyttivät jingasa-kypärää, joka oli tehty raudasta tai kovitetusta nahasta kartiomaisen aasialaisen olkihatun malliseksi.[lähde? ]
Ensimmäisen ja toisen maailmansodan kypärät

Ensimmäisessä maailmansodassa teräskypärät tekivät paluun. Näistä brittiläinen Brodie-kypärä (jota kutsuttiin usein nimellä tin hat, "peltihattu") ja ranskalainen Adrian-kypärä olivat käytännössä moderneja, teollisesti tuotettuja lierikypäriä. Brittiläiset ja Kansainyhteisön sotilaat (mm. australialaiset ja kanadalaiset) käyttivät samanlaisia kypäriä myös toisessa maailmansodassa.[lähde? ]
Ensimmäisen maailmansodan aikainen ranskalainen "Adrian Modele 1915" -kypärä.
Ensimmäisen maailmansodan aikainen M1917-kypärä, amerikkalainen versio brittien Brodie-kypärästä
Toisessa maailmansodassa käytetty brittiläinen Brodie mk. II -kypärä
Aiheesta muualla

Kuvia tai muita tiedostoja aiheesta Lierikypärä Wikimedia Commonsissa
Lierikypärällä varustettu sotilas (Maciejowskin raamatun kuvitusta 1200-luvulta)
Japanilaisia jingasa-tyyppisiä kypäriä
Burgundilainen tai alankomainen lierikypärä n. vuodelta 1475
Teemu Turunen (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 19. tammikuuta 1986 (ikä 38)
Syntymäpaikka: Kuopio, Suomi
Pelipaikka: keskikenttäpelaaja
Pituus: 185 cm
Junioriseurat
: HaPK
1998–2000: Jäntevä
2001–2004: KTP
Seurat
| Vuodet | Seura | O | (M) |
| 2004–2006 | KooTeePee | 53 | (8) |
| 2007–2008 | FC Inter | 32 | (4) |
| 2008 | KooTeePee | 12 | (0) |
| 2009 | Sogndal | 1 | (0) |
| 2009 | Falkenbergs FF | 1 | (0) |
| 2010 | KooTeePee | 12 | (0) |
| 2011 | FC Lahti | 19 | (6) |
| Yhteensä | Yhteensä | 130 | (18) |
Maajoukkue
| 2004 | Suomi U18 | 5 | (0) |
| 2006–2007 | Suomi U21 | 6 | (1) |
 Seurajoukkueuran tilastot kattavat vain kansalliset sarjat.
Teemu Turunen (s. 19. tammikuuta 1986 Kuopio) on entinen suomalainen jalkapalloilija, joka oli pelipaikaltaan keskikenttäpelaaja. Turunen pelasi Veikkausliigassa viisi kautta ja edusti myös Suomen nuorisomaajoukkueita.
Turusen isä Jari Turunen pelasi Mestaruussarjaa Kuopion Palloseurassa ja hänen vuotta nuorempi veljensä Tuomo Turunen pelasi Suomen ja Ruotsin pääsarjoissa.
Ura

Turunen debytoi Veikkausliigassa KooTeePeen edustusmiehistössä kaudella 2004. Ennen siirtymistään KooTeePeehen hän oli pelannut Kotkan Jäntevässä, Haminan Pallo-Kissoissa ja Kotkan Työväen Palloilijoissa.
Turunen kävi useasti testeissä ulkomailla. Hän oli esimerkiksi Norjassa Tromsøssä ja Italiassa Piacenzassa, mutta näistä kumpikaan ei tarjonnut sopimusta. Tromsøn ja Piacenzan lisäksi Turunen kävi harjoittelemassa Udinesen, Rangersin ja Heerenveenin joukkueissa. Udinese olisi tarjonnut sopimustakin, mutta tuolloin Turunen päätti jäädä vielä Suomeen.
Kaudeksi 2007 Turunen siirtyi kahden vuoden sopimuksella Turkuun Interin joukkueeseen. Kaudella 2008 hän jäi kuitenkin suhteellisen vähälle peliajalle ja niinpä hän siirtyi heinäkuussa takaisin KooTeePeehen.
Kaudeksi 2009 Turunen siirtyi norjalaisen Sogndalin joukkueeseen Norjan toiseksi korkeimmalla sarjatasolla. Hän jäi Sogndalissakin vähälle peliajalle, joten Turusen sopimus purettiin kesäkuussa. Heinäkuussa hän puolestaan liittyi Ruotsin Superettanin Falkenbergin riveihin  Falkenbergissä Turunen kärsi loukkaantumisesta ja hän pelasi vain yhdessä ottelussa.
Loukkaantumisen jälkeen Turunen palasi loppukaudella 2010 Ykkösen FC KooTeePeen joukkueeseen . Seuraavaksi kaudeksi hän puolestaan siirtyi vuoden sopimuksella saman sarjan FC Lahteen, joka nousi kauden päätteeksi Veikkausliigaan.  Hän pelasi Lahdessa 19 ottelussa ja teki kuusi maalia.
Turunen joutui lopettamaan pelaajauransa polven rustovamman vuoksi. Tämän jälkeen hän on toiminut pelaaja-agenttina muun muassa veljelleen.
Turunen opiskelee oikeustiedettä Helsingin yliopistossa.
Aiheesta muualla

Kuvia tai muita tiedostoja aiheesta Teemu Turunen (jalkapalloilija) Wikimedia Commonsissa
Turusen esittely FC KooTeePeen sivuilla (Arkistoitu – Internet Archive)
Turunen Veikkausliigan sivuilla
Tommi Lindell

Tommi Lindell oikealla.
Tommi Lindell (s. 1966) on suomalainen musiikin monitoimihenkilö, joka on säveltänyt, sovittanut, soittanut ja tuottanut monilla eri levyillä, hän on vaikuttanut esimerkiksi kokoonpanossa Lindelltronics, The Swinghufvuds, Allekirjoittanut, Tapaus Lindell, Veijo Midi & Modulit sekä ollut  bändisoittajana Bluesshakers, Rinneradio ja Raptori -yhtyeissä. Lindell oli yksi Frank Pappa Show:n ja Yle TV1:n Hotelli Sointu -ohjelmien tekijöistä.
Lindellin musiikkiopinnot alkoivat 1980-luvun alkupuolella Oulunkylän Pop- ja Jazz-konservatoriossa.
Maan tapa -kappale

Lindell käytti vuonna  1989 julkaisemassaan kappaleessa ”Maan tapa” mm. poliitikkojen korulauseita sekä Yleisradion lähetyksen lopettamissignaalia. Kun kappale soi Yöradion lähetyksessä, se katkaisi lähetyksen osassa Suomea, muun muassa Espoon Kivenlahdessa. Yle kielsi tästä syystä kappaleen soittamisen.   Vuonna 2024 hän julkaisi siitä uuden Maan tapa 2024 remix -version jossa oli sanat oli päivitetty Orpon hallituksen ministerien sanomisiin ja leikkauksiin.
Aiheesta muualla

Otto A.: Tommi Lindell - Teeveestäkin tuttu. Selvis 1/2001.
Sami Sarhamaa: Tommi Lindell. Riffi 2/2002.
Kapsäkki: Tommi Lindell (Arkistoitu – Internet Archive).
Tommi Lindellin sävellystuotanto Suomen äänitearkistossa (1901–1999)
Tommi Lindellin sanoitustuotanto Suomen äänitearkistossa (1901–1999)
Luettelo GP2-sarjan voittoennätyksistä

Tämä on luettelo eniten GP2-sarjan kilpailuja voittaneista kuljettajista, talleista ja rengasmerkeistä. Yhteensä 70 kuljettajaa on voittanut vähintään yhden kilpailun.
Kuljettajien voitot

| Sija | Kuljettaja | Kaudet | Voittoja |
| --- | --- | --- | --- |
| 1 |  Stoffel Vandoorne | 2014–2015 | 11 |
| 2 |  Pastor Maldonado | 2007–2010 | 10 |
| 3 |  Giorgio Pantano | 2005–2008 | 9 |
| 4 |  Romain Grosjean | 2008–2011 | 9 |
| 5 |  Timo Glock | 2006–2007 | 7 |
| 6 |  Davide Valsecchi | 2008–2012 | 7 |
| 7 |  Stefano Coletti | 2009, 2011–2014 | 7 |
| 8 |  Jolyon Palmer | 2011–2014 | 7 |
| 9 |  Luca Filippi | 2006–2012 | 6 |
| 10 |  Sam Bird | 2010–2011, 2013 | 6 |
| 11 |  Heikki Kovalainen | 2005 | 5 |
| 12 |  Adam Carroll | 2005–2008, 2011 | 5 |
| 13 |  Nico Rosberg | 2005 | 5 |
| 14 |  Nelson Piquet Jr. | 2005–2006 | 5 |
| 15 |  Lucas di Grassi | 2006–2009 | 5 |
| 16 |  Giedo van der Garde | 2009–2012 | 5 |
| 17 |  Luiz Razia | 2009–2012 | 5 |
| 18 |  Mitch Evans | 2013–2016 | 5 |
| 19 |  Alex Lynn | 2015–2016 | 5 |
| 20 |  Antonio Giovinazzi | 2016 | 5 |
| 21 |  Johnny Cecotto | 2009–2016 | 4 |
| 22 |  Fabio Leimer | 2010–2013 | 4 |
| 23 |  James Calado | 2012–2013 | 4 |
| 24 |  Felipe Nasr | 2012–2014 | 4 |
| 25 |  Alexander Rossi | 2013–2015 | 4 |
| 26 |  Pierre Gasly | 2014–2016 | 4 |
| 27 |  Gianmaria Bruni | 2005–2006 | 3 |
| 28 |  Alexandre Prémat | 2005–2006 | 3 |
| 29 |  Javier Villa | 2006–2009 | 3 |
| 30 |  Vitali Petrov | 2006–2009 | 3 |
| 31 |  Bruno Senna | 2007–2008 | 3 |
| 32 |  Charles Pic | 2010–2011 | 3 |
| 33 |  Marcus Ericsson | 2010–2013 | 3 |
| 34 |  Christian Vietoris | 2010–2011 | 3 |
| 35 |  Rio Haryanto | 2012–2015 | 3 |
| 36 |  Sergei Sirotkin | 2015–2016 | 3 |
| 37 |  Neel Jani | 2005–2006 | 2 |
| 38 |  Nicolas Lapierre | 2005–2007 | 2 |
| 39 |  Olivier Pla | 2005–2007 | 2 |
| 40 |  Ernesto Viso | 2005–2007 | 2 |
| 41 |  Andreas Zuber | 2006–2009 | 2 |
| 42 |  Karun Chandhok | 2007–2009 | 2 |
| 43 |  Sébastien Buemi | 2007–2008 | 2 |
| 44 |  Álvaro Parente | 2008–2011 | 2 |
| 45 |  Max Chilton | 2010–2012 | 2 |
| 46 |  Jon Lancaster | 2012–2015 | 2 |
| 47 |  Richie Stanaway | 2015 | 2 |
| 48 |  Nobuharu Matsushita | 2015–2016 | 2 |
| 49 |  Norman Nato | 2015–2016 | 2 |
| 50 |  Jordan King | 2015–2016 | 2 |
| 51 |  José María López | 2005–2006 | 1 |
| 52 |  Clivio Piccione | 2005–2006 | 1 |
| 53 |  Mike Conway | 2006–2008 | 1 |
| 54 |  Kamui Kobayashi | 2008–2009 | 1 |
| 55 |  Alberto Valerio | 2008–2010 | 1 |
| 56 |  Jérôme d’Ambrosio | 2008–2010 | 1 |
| 57 |  Giacomo Ricci | 2008–2010 | 1 |
| 58 |  Edoardo Mortara | 2009 | 1 |
| 59 |  Dani Clos | 2009–2013 | 1 |
| 60 |  Josef Král | 2010–2012 | 1 |
| 61 |  Stéphane Richelmi | 2011–2014 | 1 |
| 62 |  Tom Dillmann | 2012–2014 | 1 |
| 63 |  Nathanaël Berthon | 2012–2015 | 1 |
| 64 |  Robin Frijns | 2013 | 1 |
| 65 |  Adrian Quaife-Hobbs | 2013–2014 | 1 |
| 66 |  Arthur Pic | 2014–2016 | 1 |
| 67 |  Raffaele Marciello | 2014–2016 | 1 |
| 68 |  Marco Sørensen | 2014–2015 | 1 |
| 69 |  Artjom Markelov | 2014–2016 | 1 |
| 70 |  Luca Ghiotto | 2016 | 1 |
Tallien voitot

| Sija | Talli | Kaudet | Voittoja |
| --- | --- | --- | --- |
| 1 |  ART Grand Prix | 2005–2016 | 49 |
| 2 |  Racing Engineering | 2005–2016 | 27 |
| 3 |  DAMS | 2005–2016 | 25 |
| 4 |  ISport International | 2005–2012 | 19 |
| 5 |  Arden International | 2005–2016 | 15 |
| 6 |  Barwa Addax Team | 2009–2013 | 14 |
| 7 |  Campos Racing | 2005–2008, 2014–2016 | 12 |
| 8 |  Rapax | 2010–2016 | 12 |
| 9 |  Trident | 2006–2016 | 11 |
| 10 |  Russian Time | 2013–2016 | 9 |
| 11 |  Prema Racing | 2016 | 9 |
| 12 |  Carlin | 2011–2016 | 8 |
| 13 |  Super Nova Racing | 2005–2011 | 7 |
| 14 |  Scuderia Coloni | 2005, 2010–2012 | 5 |
| 15 |  Caterham Racing | 2011–2014 | 4 |
| 16 |  Hilmer Motorsport | 2013–2015 | 4 |
| 17 |  DPR | 2005–2010 | 3 |
| 18 |  Ocean Racing Technology | 2009–2012 | 2 |
| 19 |  Status Grand Prix | 2015 | 2 |
| 20 |  MP Motorsport | 2013–2016 | 1 |
Rengasmerkkien voitot

| Sija | Rengasmerkki | Kaudet | Voittoja |
| --- | --- | --- | --- |
| 1 | P Pirelli | 2011–2016 | 129 |
| 2 | B Bridgestone | 2005–2010 | 125 |
The Void (albumi)

| The Void Bjørn Lynne |
| --- | --- | --- |

Studioalbumin tiedot
 Äänitetty : 1997
 Julkaistu: 1997
 Tuottaja(t): Bjørn Lynne
 Tyylilaji: Elektroninen musiikki, Elektro, Proge, Space rock
 Kesto: 73.13
 Levy-yhtiö: Cyclops Records
Bjørn Lynnen muut julkaisut
| Witchwood 1996 | The Void 1997 | Wizard of the Winds 1998 |
The Void jatkaa avaruusteemojen parissa, joita Bjørn Lynnen kolme ensimmäistä levyäkin käsittelivät. Tällä kertaa levyn teema on kauhealla tavalla pieleen mennyt avaruusmatka. Tekijä itse määrittelee levyn genreksi seuraavan: "Vibrant electronic progressive psychedelic melodic space-rock". [lähde? ]
Kappaleet

Into the Void  – 9:28
All Life is One, Part 3  – 5:21
Electroglow  – 5:02
Dar Shan  – 5:55
On the Edge?  – 5:02
Truth or Sanity? Part 3  – 2:05
Relentless  – 12:08
Signals  – 7:32
Who Knows  – 6:35
The Nothing  – 14:03
Lentopallon miesten 1-sarjakausi 2010–2011

| Miesten 1-sarjan kausi 2010-2011 |
| --- | --- |
Joukkueiden määrä:  17
Mestari:  Kokkolan Tiikerit
Toinen sija:  Korson Veto
Nousseet joukkueet:  Kokkolan Tiikerit Korson Veto
Pudonneet joukkueet:  Kontiolahden Isku Säkylän Urheilijat
Ylempi sarjataso:  Mestaruusliiga
Alempi sarjataso:  2-sarja
  ← 2009-2010 :  2011-2012 → 
Lentopallon miesten 1-sarjakausi 2010–2011 pelattiin kahdessa lohkossa, joiden parhaat jatkoivat kamppailua noususta Lentopallon mestaruusliigaan.
Runkosarja > Lohko 1

| Sijoitus | Joukkue | Ottelut | Voitot | Tappiot | VE | HE | p+ | p- | P |
| --- | --- | --- | --- | --- | --- | --- | --- | --- | --- |
| 1 | Kokkolan Tiikerit | 16 | 16 | 0 | 48 | 6 | 1324 | 1026 | 32 |
| 2 | Kuutoset Volley | 16 | 11 | 5 | 35 | 21 | 1286 | 1170 | 22 |
| 3 | Kyyjärven Kyky | 16 | 11 | 5 | 39 | 26 | 1443 | 1365 | 22 |
| 4 | Vaasan Kiisto | 16 | 10 | 6 | 33 | 25 | 1328 | 1245 | 20 |
| 5 | Himangan Urheilijat | 16 | 8 | 8 | 30 | 33 | 1354 | 1396 | 16 |
| 6 | Napapiirin Palloketut | 16 | 6 | 10 | 27 | 35 | 1313 | 1409 | 12 |
| 7 | Kuortaneen Urheiluopisto | 16 | 4 | 12 | 21 | 41 | 1300 | 1411 | 8 |
| 8 | Puijo Wolley Juniorit | 16 | 3 | 13 | 22 | 42 | 1309 | 1474 | 6 |
| 9 | Kontiolahden Isku | 16 | 3 | 13 | 16 | 42 | 1188 | 1349 | 6 |
Runkosarja > Lohko 2

| Sijoitus | Joukkue | Ottelut | Voitot | Tappiot | VE | HE | p+ | p- | P |
| --- | --- | --- | --- | --- | --- | --- | --- | --- | --- |
| 1 | Korson Veto | 14 | 14 | 0 | 42 | 6 | 1189 | 943 | 28 |
| 2 | A-Volley | 14 | 11 | 3 | 35 | 18 | 1251 | 1118 | 22 |
| 3 | Vihdin Lentopallo-90 | 14 | 7 | 7 | 30 | 29 | 1290 | 1252 | 14 |
| 4 | Enonkosken Pyrintö | 14 | 7 | 7 | 25 | 27 | 1131 | 1171 | 14 |
| 5 | Mäntän Valo | 14 | 5 | 9 | 26 | 32 | 1255 | 1267 | 10 |
| 6 | Laajasalon Voima | 14 | 5 | 9 | 24 | 30 | 1156 | 1183 | 10 |
| 7 | Mikkelin Passarit | 14 | 5 | 9 | 20 | 32 | 1069 | 1185 | 10 |
| 8 | Säkylän Urheilijat | 14 | 2 | 12 | 11 | 39 | 971 | 1193 | 4 |
Nousukarsinnat

Kahden ottelun yhteistulos ratkaisi jatkoon menijän.